Szikra hadművelet
A Szikra hadművelet (oroszul операция «Искра», átírva "operácija iszkra") szovjet támadás volt a második világháborúban, amelynek a volt a célja, hogy a német hadseregre, a Wehrmachtra csapást mérve megtörje Leningrád (a mai Szentpétervár) ostromát. Előkészítését már röviddel azután megkezdték, amikor 1942-ben kudarcot vallott az ugyanezt a célt szolgáló szinyavinói offenzíva. A német pozíciók a teljes szovjet fronton meggyengültek, miután a Harmadik Birodalom erői vereséget szenvedtek a sztálingrádi csatában 1942 és 1943 fordulóján. 1943 januárjában a szovjet erők a teljes fronton támadó hadműveletekbe kezdtek, különösen délen. A szovjet ellentámadás északi szárnya volt a Szikra.